Israel Focus meeting | Saltshakers
Home » Israel Focus meeting
Steve Maltz will speak on "For Whatever Reason" at 7:30pm Ons het sélf gestap, sê Transnet oor BLSA | Netwerk24
Ons het sélf gestap, sê Transnet oor BLSA
Deur Niel Joubert 28 September 2017 16:40
Business Leadership South Africa (BLSA) het vroeër Donderdag gesê hy het vir Transnet en Eskom as lede van dié liggaam geskors. Transnet sê hy het self geloop. Foto: Transnet
Transnet sê hy is g’n geskors as lid van Business Leadership South Africa (BLSA) nie, hy het self besluit om nie sy lidmaatskap te hernu nie.
BLSA het vroeër Donderdag gesê hy het vir Transnet en Eskom as lede van dié liggaam geskors. Dit kom ná gesprekke met die twee staatsinstellings in verband met “omvangryke bewerings van korrupte optrede oor ’n lang tydperk”, sê BLSA in ’n verklaring.
Transnet sê BLSA se verklaring dat sy lidmaatskap opgeskort is, is “onakkuraat en misleidend”.
Volgens Transnet het BLSA hom vroeër vanjaar gevra of hy sy lidmaatskap vir 2017 gaan hernu. Hy het ter wille van kostebesparing daarteen besluit en het BLSA op 9 Augustus daarvan in kennis gestel.
Bonang Mohale, uitvoerende hoof van BLSA, het Transnet gevolglik genader vir ’n vergadering om die kansellasie te bespreek, maar dit het nooit plaasgevind nie, sê Transnet.
“Hoewel Transnet die rol wat BLSA in Suid-Afrika speel, waardeer, is dit betreurenswaardig dat Mohale gekies het om die publiek op so ’n skouspelagtige manier te mislei,” sê Transnet.
Die maatskappy sê hy weet van berigte wat twyfel saai oor sy verkrygingsprosedures en hy beskou die bewerings in ’n ernstige lig.
“As daar enige strafbare feite opkom, sal die nodige stappe gedoen word.”
Meer oor: Business Leadership South Africa | Transnet | Bonang Mohale | Blsa | Staatskaping | Ekonomie
Zuma 'is ’n dief', sê BLSA-hoof
Waarom BLSA vir Eskom, Transnet geskors het
KPMG as lid van sakeliggaam BLSA geskors